
TANGAZO LA NAFASI YA KUJITOLEA (VOLUNTEER)
OFISI YA MPWAPWA, MKOA WA DODOMA
Utangulizi:
Jukwaa la Utu wa Mtoto (CDF) ni shirika la hiari lisilo la kiserikali (NGO), lililosajiliwa mwaka 2006 chini ya Sheria ya Mashirika Yasiyo ya Kiserikali Na. 24 ya mwaka 2002. Makao makuu ya CDF yapo mkoani Dar es Salaam, na lina ofisi nyingine katika Wilaya za Tarime (Mara) na Mpwapwa (Dodoma).
Tunatangaza nafasi ya kujitolea (Volunteer) katika ofisi yetu iliyopo Wilaya ya Mpwapwa, Mkoa wa Dodoma. Nafasi hii ni kwa wakazi wa Mpwapwa wenye elimu ya shahada wanaopenda kuchangia maendeleo ya jamii yao, hasa katika masuala ya ulinzi na ustawi wa watoto, uwezeshaji wa wasichana na ushirikishwaji wa jamii.
Mahali pa kazi: Ofisi ya Mpwapwa, Dodoma
Nafasi: Volunteer 
Hali ya nafasi: Nafasi hii haina malipo
Majukumu Makuu
· Kusaidia shughuli za kila siku za ofisi na utekelezaji wa miradi.
· Kuwezesha na kushiriki katika mikutano, mafunzo na vikao vya jamii.
· Kusaidia ukusanyaji wa taarifa na data za miradi kwa njia sahihi na ya kimaadili.
· Kuandaa na kutunza kumbukumbu za shughuli, orodha za mahudhurio na taarifa fupi.
· Kusaidia uhamasishaji wa jamii kuhusu ulinzi wa mtoto, usawa wa kijinsia na haki za binadamu.
· Kushirikiana na viongozi wa vijiji, kamati za jamii na wadau wengine wa ndani.
· Kutekeleza majukumu mengine yatakayopangwa na msimamizi.
Sifa za Muombaji
1. Awe mkazi wa Mpwapwa, anayeishi Mpwapwa wakati wa kuomba na katika kipindi chote cha kujitolea.
2. Awe raia wa Tanzania mwenye umri wa miaka 18 na kuendelea.
3. Awe na elimu ya Shahada (Degree) au Stashahada (Diploma) kutoka chuo kinachotambulika, katika Sheria, Maendeleo ya Jamii, Kazi za Jamii, Sosholojia, Elimu, Jinsia, Utawala au fani zinazohusiana.
4. Awe na ujuzi mzuri wa lugha ya Kiswahili (kuzungumza na kuandika); Kiingereza ni faida ya ziada.
5. Awe na uwezo wa kufanya kazi na jamii, ikiwemo watoto, vijana na viongozi wa jamii.
6. Awe na maadili mema, uaminifu na heshima kwa usiri wa taarifa.
7. Awe Tayari kufuata Sera ya Ulinzi wa Mtoto ya shirika.
8. Awe na ujuzi wa kompyuta (Word, Excel) na uandishi wa taarifa.
9. Awe na shauku ya kujitolea, bidii na uwezo wa kufanya kazi kwa ushirikiano.
Namna ya Kuomba
Waombaji wanatakiwa kuwasilisha nyaraka zifuatazo, zikiwa zimeunganishwa katika PDF moja:
1. Barua ya maombi inayoeleza kwa nini unataka kujitolea.
2. Wasifu (CV) wa kurasa zisizozidi 2.
3. Nakala za vyeti vya elimu, ikiwemo cheti cha Shahada au transcript.
4. Barua ya utambulisho kutoka kwa Mtendaji wa Kijiji/Mtaa au kiongozi wa jamii inayothibitisha kuwa unaishi Mpwapwa.
5. Nakala ya kitambulisho cha NIDA (au namba ya NIDA).
6. Majina na mawasiliano ya watu wawili ambao ni wadhamini (referees).
Maombi yatumwe kwa:
Barua pepe: procurements@cdf.or.tz 
Mada ya barua pepe: "Maombi ya Volunteer – Mpwapwa"
Au yaletwe moja kwa moja katika:
Dodoma Field Office
Block No. B 303, House No. 10,
Kikombo Road,
Mpwapwa – Dodoma, Tanzania.
Simu ya mkononi: +255 743 902 858
Mwisho wa kupokea maombi: Tarehe 16 November 2026 jioni. 
Waombaji watakaochaguliwa pekee ndio tutakaowasiliana nao.

